CELEX: 62020TN0212
Language: da
Date: 2020-04-17 00:00:00
Title: Sag T-212/20: Sag anlagt den 17. april 2020 — Gaz-System mod ACER

8.6.2020   
            
            
               DA
            
            
               Den Europæiske Unions Tidende
            
            
               C 191/39
            
         
      Sag anlagt den 17. april 2020 — Gaz-System mod ACER
      (Sag T-212/20)
      (2020/C 191/53)
      Processprog: engelsk
      
         Parter
      
      
         Sagsøger: Operator Gazociągów Przesylowych Gaz-System S.A. (Warszawa, Polen) (ved advokaterne E. Buczkowska og M. Trepka)
      
         Sagsøgt: Den Europæiske Unions Agentur for Samarbejde mellem Energireguleringsmyndigheder (ACER)
      
         Sagsøgerens påstande
      
      
                  —
               
               
                  Afgørelse nr. A-006-2019 af 7. februar 2020 fra ACER’s klagenævn annulleres.
               
            
                  —
               
               
                  ACER tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om en åbenbart urigtig fortolkning af of artikel 28, stk. 4, i forordning (EU) 2019/942 (1), idet ACER’s klagenævn undlod at foretage en fuldstændig efterprøvelse og kontrol af ACER’s afgørelse nr. 10/2019. Denne ubegrundede selvbegrænsning, som ACER’s klagenævn angiveligt havde foretaget, havde en direkte indvirkning på den anfægtede afgørelses dispositive del.
               
            
                  2.
               
               
                  Andet anbringende om en fejl, idet det blev lagt til grund, at ACER ikke havde tilsidesat gennemsigtighedsprincippet i artikel 15 TEUF, artikel 41 i Den Europæiske Unions charter om grundlæggende rettigheder, artikel 37, stk. 3, i forordning (EU) 2017/459 (2) og artikel 6, stk. 4, i forordning (EU) 2019/942, selv om ACER i) vilkårligt ændrede de krav i forbindelse med kriterierne for de tekniske kvalitetskrav, som de bud der afgives, skal opfylde, og ii) helt fra begyndelsen valgte at gentage den procedure, der førte til valget af platformen, uden at angive nogen begrundelse hverken for denne ændring eller dette valg.
               
            
                  3.
               
               
                  Tredje anbringende om en fejl, idet det blev lagt til grund, at ACER ikke havde tilsidesat ligebehandlingsprincippet ved at opstille krav til casestudiet i opgave B(i) og B(ii) på en vilkårlig måde, som begunstigede platforme, der ikke havde opfyldt de grundlæggende krav på det tidspunkt, hvor buddene blev afgivet.
               
            
                  4.
               
               
                  Fjerde anbringende om en fejl, idet det blev lagt til grund, at ACER ikke havde tilsidesat gennemsigtighedsprincippet i artikel 15 TEUF samt chartrets artikel 41, stk. 1, og artikel 41, stk. 2, litra c), ved at handle vilkårligt og ikke fremkomme med nogen forklaring med hensyn til kravene i casestudiet, hvilket påvirkede forberedelsen af buddene via platforme til kapacitetsreservation, førend de pågældende bud blev afgivet.
               
            
                  5.
               
               
                  Femte anbringende om en fejl, idet det blev lagt til grund, at ACER’s afgørelse nr. 10/2019 var behørigt begrundet og derfor ikke udgør en åbenlys tilsidesættelse af artikel 296 TEUF samt chartrets artikel 41, stk. 2, litra c), og artikel 47 på trods af, at den deri angivne begrundelse ikke gør det muligt at rekonstruere ACER’s ræsonnement, som førte til valget af RBP-platformen og udgør en væsentlig hindring for sagsøgerens mulighed for at anfægte den pågældende afgørelse.
               
            
         (1)  Europa-Parlamentets og Rådets forordning (EU) 2019/942 af 5.6.2019 om oprettelse af Den Europæiske Unions Agentur for Samarbejde mellem Energireguleringsmyndigheder (EUT 2019, L 158, s. 22-53).
      
         (2)  Kommissionens forordning (EU) 2017/459 af 16.3.2017 om fastsættelse af en netregel om kapacitetstildelingsmekanismer i gastransmissionssystemer og ophævelse af forordning (EU) nr. 984/2013 (EUT 2017, L 72, s. 1-28).